2000-årene

**2000-årene** var et tiår som varte fra 1. januar 2000 til 31. desember 2009. Tiåret introduserte det 3. årtusen og skapte i forkant noe uro rundt datamaskiner med det såkalte «År 2000-problemet».

Tidlig i 2000-årene starter krigen mot terror, etter terrorangrepene 11. september 2001 i USA. Andre kriger oppstår, som den andre krigen i Kongo, borgerkrigen i Sierra Leone og Mexicos narkotikakrig. I Den europeiske union tas euroen i bruk som valuta – flere land blir med i unionen mot midten av tiåret. Infrastruktur i flere land vokser etter økonomisk oppgang, blant annet i Kina og India. Mot slutten av perioden blir flere deler av verden rammet av en ekonomisk krise.

Internett blir større og mer utbredt i løpet av 2000-årene, som fører til raskere kommunikasjon og bidrar til globalisering. Sosiale nettsteder som Myspace og Facebook får folk til å holde kontakten på nye måter, og andre nettsteders popularitet, som Google, YouTube og Wikipedia, vokser.

## Sentrale hendelser i verden

***7. mai 2000:** Vladimir Putin blir president i Russland
***25. juli 2000:** Air France Flight 4590 (Concorde), styrter i Paris
***15. januar 2001**: Wikipedia blir lansert
***11. september 2001:** Terrorangrepene i USA, rettet mot World Trade Center og Pentagon
***1. januar 2002:** Euroen tas i bruk.
***13. desember 2003:** Saddam Hussein tas til fange av amerikanske styrker
***1. mai 2004:** EU innlemmer  Estland, Latvia, Litauen, Polen, Tsjekkia, Slovakia, Ungarn, Slovenia, Malta og Kypros i unionen.
***14. januar 2005:** Cassini-Huygens lander på Titan
***26. desember 2004:** Jordskjelvet og tsunamien i Indiahavet tar nesten 228 000 liv
***26. desember 2006:** Jordskjelvet i Bam tar 26 271 menneskeliv
***17. februar 2008**: Kosovo erklærer seg uavhengig fra Serbia
***29. mars 2008:** Earth Hour lanseres av World Wide Fund for Nature
***September 2008:** En global finanskrise bryter ut
***20. januar 2009:** Barack Obama jr. blir USAs første afroamerikanske president
***2004–2006:** Fugleinfluensa-viruset sprer seg i store deler av verden.
***19. april 2011:** Fidel Castro kunngjør at han går av som Cubas president

## Sentrale hendelser i Norge

I norsk historie preges perioden av oljealderen og voksende økonomi som begynte i etterkrigstida. Oljefondet som blir en betydelig avgjørende rolle for norsk økonomi.   Norge starter det totusende kalenderåret med Åsta-ulykken, der to motgående tog kolliderte på Rørosbanen, 19 personer omkom. Lasteskipet MS «Rocknes» kantrer i Vatlestraumen januar 2004, 18 mistet livet.

Norge treffes av en ransbølge, hvor verditransporter, tellesentraler, banker og postkontor rammes. Mest kjent er NOKAS-ranet i Stavanger. Ranet omtales som svært brutalt og norgeshistoriens største. Én politimann blir blir drept. Under vekter-ranet i 2008, tvinges to vektere av væpnede ranere til å hjelpe dem med å rane et titalls. Ransutbyttet var på over 10 millioner kr. Norge fikk sin første nyhetskanal i fjernsynet, TV 2 Nyhetskanalen, har premiere 15. januar 2007. Ålesund-raset tar livet av fem personer og skader flere enn 20. 

Kronprins Haakon og kronprinsesse Mette-Marit gifter seg i Oslo domkirke. Ari Behn og prinsesse Märtha Louise giftet seg i Nidarosdomen, Trondheim dette tiåret.
### Politikk

Norge er fra 2001 en del av Schengen-området som gjennom Schengen-avtalen regulerer at det ikke er noen ordinær passkontroll mellom medlemslandene. I norsk politikk er det Kjell Magne Bondevik og Jens Stoltenberg som avløser hverandre som statsministere. I stortingsvalget 2005 oppnår regjeringsalternativet Ap, SV og Sp flertall i Stortinget, og SV blir med i en regjering for første gang. Jens Stoltenberg blir Norges statsminister for andre gang. 

Lov om vern mot tobakksskader utvides med totalforbud mot røyking på serveringssteder 1. juni 2004. Norge får en ny ekteskapslov om likekjønnet ekteskap.

## Se også
* Liste over tiår, århundrer og årtusen

## Referanser


## Eksterne lenker
*